 వాషింగ్టన్ : పాకిస్థాన్ ప్రమాదకారి అని అమెరికా మేధావులు హెచ్చరించారు. తాలిబాన్, హక్కానీ నెట్వర్క్లకు సురక్షిత కేంద్రంగా పాకిస్థాన్ వ్యవహరిస్తోందని దుయ్యబట్టారు. ఆ దేశం మిత్రుడు కాదని, గొప్ప ముప్పు అని పేర్కొన్నారు. సెంటర్ ఫర్ స్ట్రాటజిక్ అండ్ ఇంటర్నేషనల్ స్టడీస్ (వ్యూహాత్మక, అంతర్జాతీయ అధ్యయనాల కేంద్రం) విడుదల చేసిన నివేదికలో పాకిస్థాన్ నిజ స్వరూపాన్ని బయటపెట్టారు. ఆఫ్ఠనిస్థాన్ ప్రస్తుతం అన్ని విధాలుగానూ దయనీయ స్థితిలో ఉందని, యుద్ధం, రాజకీయాలు, పరిపాలన, పేదరికం వంటి అంశాల్లో దారుణంగా ఉందని ఈ నివేదిక పేర్కొంది. తాలిబన్, హక్కానీ నెట్వర్క్లకు పాకిస్థాన్ ఇప్పటికీ సురక్షిత కేంద్రంగా ఉందని తెలిపింది. పాకిస్థాన్ మిత్ర దేశంగా కన్నా పెను ముప్పుగా చెప్పవచ్చునని పేర్కొంది. ఆ సంస్థలకు మద్దతును కొనసాగిస్తే ఆంక్షలు విధిస్తామని పాకిస్థాన్ను అమెరికా అధ్యక్షుడు డొనాల్డ్ ట్రంప్ హెచ్చరించాలని కోరింది.
 vashington : pakisthan pramaadakaari ani america medhaavulu heccharinchaaru. taliban, hakkani netvarklaku surakshita kendramgaa pakisthan vyavaharistondani duyyabattaaru. aa desham mitrudu kaadani, goppa muppu ani perkonnaru. senter far stratogic and international stadies (vyuuhaatmaka, antarjaatiiya adhyayanaala kendram) vidudala chesina nivedikalo pakisthan nija swaroopaanni bayatapettaru. aaftanisthan prastutam anni vidhaalugaanuu dayaneeya sthitilo undani, yuddham, rajakeeyaalu, paripaalana, pedarikam vanti amsaallo daarunamgaa undani ee nivedika perkondi. taliban, hakkani netvarklaku pakisthan ippatikee surakshita kendramgaa undani telipindi. pakisthan mitra desangaa kanna penu muppugaa cheppavachhunani perkondi. aa samsthalaku maddatunu konasagiste aankshalu vidhistaamani paakisthaannu america adhyakshudu donald trump heccharinchaalani korindi.